নীলফামারী (বাংলাটাইমস টুয়েন্টিফোর ডটকম): নীলফামারীতে ইভটিজিং এর দায়ে ১ যুবকের ৬ মাসের বিনাশ্রম কারাদন্ডের আদেশ দিয়ে ভ্রাম্যমান আদালতের বিচারক। মঙ্গলবার দুপুরে আদালত পরিচালনা করেন নির্বাহী ম্যাজিষ্ট্রেট নিজাম উদ্দিন। বিকেলে তাকে জেলা কারাগারে পাঠানো হয়।  নীলফামারী থানার অফিসার ইনজার্জ আসাদুজ্জামান জানান, সাজাপ্রাপ্ত ব্যক্তি  হলো নীলফামারী সদর উপজেলার সরকারপাড়া গ্রামের আব্দুর রাজ্জাকের ছেলে রাজু ইসলাম (২২) একই গ্রামের নীলফামারী কালেক্টরেট পাবলিক স্কুল এন্ড কলেজের একাদশ শ্রেণীর ছাত্রীকে বিগত ৪ বছর ধরে উত্যক্ত করে আসছিল। মঙ্গলবার দুপুরে কলেজ ছটির সময় রাজু ইসলাম পুনরায় উত্যক্ত করলে স্থানীয় জনতা তাকে ধরে পুলিশে সোপর্দ করে। নীলফামারী থানাপুলিশ রাজু ইসলামকে ভ্রাম্যমান আদালতকে সোপর্দ করলে তাকে ৫০৯ ধারার বিধান অনুযায়ী ৬ মাসের বিনাশ্রম কারাদন্ডের আদেশ দিয়ে জেলা কারাগারে পাঠানো হয়।  // নীলফামারী, ১২ জুলাই (বাংলাটাইমস টুয়েন্টিফোর ডটকম)  // এফ.আর //